KS Daily View 30.11.2021
30 พฤศจิกายน 2564

KS Daily View 30.11.2021 >>> ตลาดอาจผันผวนสูงขึ้นรอความชัดเจนโควิดสายพันธุ์ โอไมครอน ว่าจะรุนแรงแค่ไหน/ ล่าสุดสหรัฐฯเริ่มแบนผู้เดินทางจาก 8 ประเทศแอฟริกาเพื่อสกัดโอไมครอน/ หุ้นกลุ่ม COVID play อาจได้ sentiment หนุนระยะสั้น/ คาด SET 1580-1610 หุ้นแนะนำ GFPT, RCL
ปัจจัยต่างประเทศ: โควิดสายพันธุ์ “โอไมครอน ” สิ่งที่ทำให้น่ากังวลและแตกต่างจากสายพันธุ์อื่น คือการกลายพันธุ์ของยีนรวมทั้งสิ้นถึง 50 ตำแหน่ง และจัดเป็นการกลายพันธุ์ของโปรตีนบนส่วนหนามของไวรัสมากถึง 32 ตำแหน่ง มากกว่าสายพันธุ์เดลต้าที่กลายพันธุ์ส่วนหนามเพียง 16 ตำแหน่งเท่านั้น ซึ่งส่วนหนามนี้มีความสำคัญอย่างยิ่งที่ทำให้ไวรัสเข้าสู่เซลล์มนุษย์ นอกจากนี้ยังพบการกลายพันธุ์ที่ส่วนตัวรับ (receptor binding domain) ซึ่งไวรัสใช้จับยึดกับเซลล์ของคนเราถึง 10 ตำแหน่งด้วย ดังนั้นด้วยการกลายพันธุ์ค่อนข้างเยอะเป็นพิเศษนี้เองทำให้ WHO รีบขึ้นสายพันธุ์ โอไมครอน เป็น Variant of Concern (VOC) ซี่งเป็นระดับที่น่ากังวล ทั้งนี้จนถึง 29 พ.ย. มีรายงานพบผู้ติดเชื้อไวรัสกลายพันธุ์ชนิดนี้ในกว่า 13 ประเทศแล้ว โดยล่าสุดสกอตแลนด์พบ 6 ราย
รอบนี้องค์กรระดับโลกรวมถึงรัฐบาลต่างๆ มี action ที่เร็วขึ้นกว่ารอบก่อนมาก โดยล่าสุดสหรัฐเริ่มบังคับใช้คำสั่งแบนผู้เดินทางจาก 8 ประเทศแอฟริกา เพื่อสกัดโอไมครอนแล้ว ซึ่งสามารถมองได้ทั้งแง่บวกและแง่ลบ ในมุมมองด้านบวก “กันไว้ดีกว่าแก้” จากบทเรียนรอบก่อนอาจส่งผลให้หน่วยงานต่างๆ ตื่นตัวและพยายามที่จะออกมาตรการป้องกันอย่างรวดเร็วไว้ก่อน ถึงแม้ว่าจะยังไม่ทราบรายละเอียดความร้ายแรงของสายพันธุ์นี้ที่ชัดเจนก็ตาม แต่การออกมาตรการป้องกันไว้ก่อนน่าจะช่วยลดความเสียหายได้ดีกว่าหากเกิดกรณีเลวร้ายวัคซีนไม่สามารถป้องกันสายพันธุ์นี้ได้ขึ้นมา ขณะที่มุมมองด้านลบ คือสายพันธุ์นี้อาจมีความเสี่ยงสูงและน่ากลัวจริงๆจนภาครัฐหรือหน่วยงานที่เกี่ยวข้องต้องเร่งออกมาตรการป้องกันเพื่อควบคุมการแพร่กระจายของสายพันธุ์นี้โดยเร็ว ทั้งนี้ระหว่างที่ทาง WHO กำลังเร่งตรวจสอบหาความร้ายแรงของสายพันธุ์ดังกล่าว ซึ่งคาดว่าต้องใช้เวลาอีก 2-3 สัปดาห์ เราคาดว่าตลาดหุ้นจะยังโดนแรงกดดันจากปัจจัยลบดังกล่าวและส่งผลให้ตลาดหุ้นทั่วโลกมีความผันผวนสูงขึ้นแต่ไร้ทิศทางเพื่อรอความชัดเจน ระหว่างรอความชัดเจนนี้หุ้นกลุ่ม COVID play อาจกลับมา outperform ตลาดได้ในระยะสั้น
ทั้งนี้สามารถแบ่งได้เป็น 2 กรณี กรณีแรกหากวัคซีนยังมีประสิทธิภาพมากพอที่จะป้องกันให้ระดับอัตราการเสียชีวิตไม่ได้เร่งตัวสูงขึ้นอย่างมีนัยยะ นักลงทุนจะคลายความกังวลลงและสภาพการลงทุนจะกลับไปสู่ก่อนปัจจัยโอไมครอนจะเข้ามา เศรษฐกิจโลกฟื้นตัวอย่างค่อยเป็นค่อยไป นโยบายการเงินจะค่อยๆ ตึงตัวขึ้นในปีหน้า การลงทุนในตลาดหุ้นยังน่าสนใจและถือเป็นโอกาสทยอยสะสมโดยเฉพาะหุ้นกลุ่ม reopening play ที่ถูกกดดันช่วงนี้ ขณะที่เงินเฟ้อสูงเป็นความเสี่ยงหลักที่นักลงทุนติดตาม ส่วนกรณีเลวร้ายหากสายพันธุ์ โอไมครอน ร้ายแรงและวัคซีนไม่สามารถป้องกันการเสียชีวิตได้นั้น จะทำให้เริ่มมีความเสี่ยงสำหรับหลายประเทศทั่วโลกจะต้องหันกลับไปปิดเมืองหรือปิดประเทศได้หากสายพันธุ์ดังกล่าวแพร่กระจายรุนแรงในประเทศนั้นๆ ซึ่งหากเกิดกรณีนี้ตลาดหุ้นโดยรวมจะปรับตัวลงแรงก่อนที่กลุ่มเทคโนโลยีหรือกลุ่ม COVID play จะฟื้นตัวกลับขึ้นมาเร็วกว่าและ Outperform ตลาดเหมือนหลายรอบที่ผ่านมา
มุมมองตลาดหุ้น คาด SET 1580-1610 หุ้นแนะนำ GFPT, RCL
Top pick: GFPT (ราคาพื้นฐาน 15.00 บาท). คาดจะได้รับ sentiment จากราคาไก่ที่ปรับตัวสูงขึ้นและความต้องการในประเทศฟื้นตัวต่อเนื่อง.
RCL (ราคาพื้นฐาน 58.00 บาท). คาดว่าบริษัทจะได้ประโยชน์จาก port congestion จากนโยบาย zero covid policy ของจีน ส่งผลต่อค่าระวางเรือที่สูงขึ้น.
รายงานตัวเลขเศรษฐกิจ
วันอังคาร ติดตาม ตัวเลข NBS Manufacturing PMI ของจีนเดือน พ.ย. คาด 49.6 จุด (+0.8% MoM) ตัวเลข NBS Non Manufacturing PMI ของจีนเดือน พ.ย. คาด 52 จุด (ทรงตัว MoM) ตัวเลขอัตราการว่างงานของเยอรมันเดือน พ.ย. คาด 5.3% (ดีขึ้นจากเดือนก่อนที่ 5.4%) ตัวเลข Inflation ของยูโรโซนเดือน พ.ย. คาด +0.1% MoM และ +4.5% YoY ตัวเลข Core Inflation ของยูโรโซนเดือน พ.ย. คาด +2.3% YoY และ Fed chair Powell testimony
วันพุธ ติดตาม ตัวเลขส่งออก และนำเข้าของเกาหลีใต้เดือน พ.ย. ตัวเลข Caixin Manufacturing PMI ของจีนเดือน พ.ย. คาด 50.5 จุด (ทรงตัว MoM) ตัวเลข ISM Manufacturing PMI ของสหรัฐฯ เดือน พ.ย. คาด 61 จุด ทรงตัว MoM ตัวเลข ADP employment ของสหรัฐฯ เดือน พ.ย. คาด +5.25 แสนตำแหน่ง Treasury Secretary Yellen speech และปริมาณสต๊อกน้ำมันดิบสหรัฐฯ รายสัปดาห์
วันพฤหัสฯ ติดตาม ตัวเลขการขอรับสวัสดิการว่างงานของสหรัฐฯรายสัปดาห์คาด +2.5 แสนคน และการประชุมของ OPEC+
วันศุกร์ ติดตาม ตัวเลข Caixin Services PMI ของจีนเดือน พ.ย. คาด 53 จุด (-1.5% MoM) ECB President Lagarde speech ตัวเลข Non-farm payrolls ของสหรัฐฯ เดือน พ.ย. คาด 5.5 แสนตำแหน่ง ตัวเลข Unemployment rate ของสหรัฐฯ เดือน พ.ย. คาด 4.5% (ลดลงจาก 4.6% ในเดือนก่อน) ตัวเลข ISM Non-manufacturing PMI ของสหรัฐฯ เดือน พ.ย. คาด 65 จุด (-2.5% MoM) และตัวเลข Oil rig count ของสหรัฐฯ โดยสัปดาห์ล่าสุดอยู่ที่ 467 rig (+6 rig WoW)
เปิดพอร์ตลงทุนออนไลน์กับ KS ได้แล้ววันนี้!
เปิดครั้งเดียว! ลงทุนได้หลากหลายทั้ง..
หุ้น
กองทุนรวม
TFEX
เปิดเลย >> https://bit.ly/3eC98sz
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp